ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1997 με την οποία επιτρέπεται στο Βασίλειο των Κάτω Χωρών να παρατείνει την εφαρμογή ενός μέτρου παρέκκλισης από το άρθρο 21 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (98/20/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση (1), και ιδίως το άρθρο 27,

την προηγούμενη απόφαση 92/545/ΕΟΚ (2),

την έκθεση της Επιτροπής για την εφαρμογή της απόφασης 92/545/ΕΟΚ,

τη σχετική πρόταση της Επιτροπής,

Εκτιμώντας:

ότι, σύμφωνα με το άρθρο 27 παράγραφος 1 της οδηγίας 77/388/ΕΟΚ, το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέπει σε οποιοδήποτε κράτος μέλος να λαμβάνει ειδικά μέτρα κατά παρέκκλιση από την εν λόγω οδηγία ή να παρατείνει την ισχύ τους, προκειμένου να απλουστευθεί η είσπραξη του φόρου ή να αποφευχθούν ορισμένες περιπτώσεις φοροδιαφυγής ή φοροαποφυγής 7

ότι το Βασίλειο των Κάτω Χωρών, με συστημένη επιστολή της 15ης Νοεμβρίου 1996 προς την Επιτροπή, ζήτησε την άδεια να παρατείνει την εφαρμογή του μέτρου παρέκκλισης που της είχε χορηγηθεί προηγουμένως, για περιορισμένο χρονικό διάστημα, με την απόφαση 92/545/ΕΟΚ 7

ότι τα άλλα κράτη μέλη ενημερώθηκαν στις 21 Απριλίου 1997 για την αίτηση του Βασιλείου των Κάτω Χωρών 7

ότι η παρέκκλιση συνίσταται στην είσπραξη από τις επιχειρήσεις ένδυσης του ΦΠΑ τον οποίο θα όφειλε κανονικά ο υπεργολάβος βάσει του άρθρου 21 παράγραφος 1 στοιχείο α) της οδηγίας 77/388/ΕΟΚ 7

ότι η έκθεση της Επιτροπής για την εφαρμογή της εν λόγω παρέκκλισης αναφέρει ότι τα ειδικά μέτρα πληρούν τις προϋποθέσεις για την εφαρμογή του άρθρου 27 της εν λόγω οδηγίας 7

ότι η Επιτροπή ενέκρινε στις 10 Ιουλίου 1996 ένα πρόγραμμα εργασίας συνοδευόμενο από χρονοδιάγραμμα προτάσεων που προβλέπουν προοδευτική και κατά στάδια μετάβαση σε ένα κοινό σύστημα ΦΠΑ για την εσωτερική αγορά 7

ότι, δεδομένου ότι η τελευταία δέσμη προτάσεων προβλέπεται να υποβληθεί στα μέσα του 1999, η άδεια χορηγείται μέχρι τις 31 Δεκεμβρίου 1999, ώστε να καταστεί δυνατόν να εκτιμηθεί τότε κατά πόσον το εν λόγω μέτρο παρέκκλισης συνάδει προς τη γενικότερη προσέγγιση του νέου κοινού συστήματος ΦΠΑ 7

ότι η παρέκκλιση αυτή δεν θα έχει αρνητικές επιπτώσεις στους ίδιους πόρους των Κοινοτήτων που προέρχονται από τον ΦΠΑ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατά παρέκκλιση του άρθρου 21 παράγραφος 1 στοιχείο α) της οδηγίας 77/388/ΕΟΚ, επιτρέπεται στο Βασίλειο των Κάτω Χωρών να εφαρμόζει, έως τις 31 Δεκεμβρίου 1999, στον τομέα της ένδυσης, ένα σύστημα μετακύλησης της υποχρέωσης του υπεργολάβου να καταβάλλει τον ΦΠΑ στο Υπουργείο Οικονομικών, στην επιχείρηση ένδυσης (το βασικό επιχειρηματία).

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 19 Δεκεμβρίου 1997.

Για το Συμβούλιο

Ο Πρόεδρος

F. BODEN

(1) ΕΕ L 145 της 13. 6. 1977, σ. 1 7 οδηγία όπως τροποποιήθηκε τελευταία από την οδηγία 96/95/ΕΚ (ΕΕ L 338 της 28. 12. 1996, σ. 89).

(2) ΕΕ L 351 της 2. 12. 1992, σ. 33.